CELEX: 32007D0380
Language: lv
Date: 2007-05-30 00:00:00
Title: 2007/380/EK: Komisijas Lēmums ( 2007. gada 30. maijs ), ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo Candida oleophila (O celms) iekļaušanu Padomes Direktīvas 91/414/EEK I pielikumā (izziņots ar dokumenta numuru K(2007) 2213)   (Dokuments attiecas uz EEZ)

2.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 141/78
            
         
      KOMISIJAS LĒMUMS
   
   (2007. gada 30. maijs),
   ar ko principā atzīst tās dokumentācijas pilnīgumu, kura iesniegta sīkākai izskatīšanai saistībā ar iespējamo Candida oleophila (O celms) iekļaušanu Padomes Direktīvas 91/414/EEK I pielikumā
   (izziņots ar dokumenta numuru K(2007) 2213)
   (Dokuments attiecas uz EEZ)
   (2007/380/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 3. punktu,
   tā kā:
   
               (1)
            
            
               Direktīvā 91/414/EEK paredzēts izstrādāt Kopienas sarakstu par darbīgajām vielām, ko atļauts izmantot augu aizsardzības līdzekļos.
            
         
               (2)
            
            
               
                  BIONEXT sprl.2006. gada 12. jūlijā iesniedza Apvienotās Karalistes iestādēm dokumentāciju par darbīgo vielu Candida oleophila (O celms), pievienojot pieteikumu minētās vielas iekļaušanai Direktīvas 91/414/EEK I pielikumā.
            
         
               (3)
            
            
               Apvienotās Karalistes iestādes Komisijai norādīja, ka sākotnējā pārbaudē izskatītā dokumentācija par attiecīgo darbīgo vielu atbilst Direktīvas 91/414/EEK II pielikumā noteiktajām prasībām attiecībā uz datiem un informāciju. Iesniegtā dokumentācija atbilst arī Direktīvas 91/414/EEK III pielikumā noteiktajām prasībām attiecībā uz datiem un informāciju, kas skar vienu augu aizsardzības līdzekli, kura sastāvā ir attiecīgā darbīgā viela. Saskaņā ar Direktīvas 91/414/EEK 6. panta 2. punktu dokumentācijas iesniedzējs pēc tam to nosūtīja Komisijai un citām dalībvalstīm un nodeva Pārtikas aprites un dzīvnieku veselības pastāvīgajai komitejai.
            
         
               (4)
            
            
               Ar šo lēmumu Kopienas līmenī oficiāli jāapstiprina tas, ka dokumentāciju principā uzskata par atbilstīgu Direktīvas 91/414/EEK II pielikumā noteiktajām prasībām attiecībā uz datiem un informāciju un tām prasībām minētās direktīvas III pielikumā, kas skar vismaz vienu augu aizsardzības līdzekli, kura sastāvā ir attiecīgā darbīgā viela.
            
         
               (5)
            
            
               Šis lēmums neierobežo Komisijas tiesības pieprasīt no pieteikuma iesniedzēja papildu datus vai informāciju, ar ko precizē konkrētus jautājumus saistībā ar dokumentāciju.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 91/414/EEK 6. panta 4. punktu, tā dokumentācija par šā lēmuma pielikumā identificēto darbīgo vielu, kas iesniegta Komisijai un dalībvalstīm, lai šo vielu iekļautu minētās direktīvas I pielikumā, principā atbilst minētās direktīvas II pielikumā noteiktajām prasībām attiecībā uz datiem un informāciju.
   Iesniegtā dokumentācija atbilst arī minētās direktīvas III pielikumā noteiktajām prasībām attiecībā uz datiem un informāciju, kas skar vienu augu aizsardzības līdzekli, kura sastāvā ir attiecīgā darbīgā viela, ņemot vērā veidu, kādā līdzekli iecerēts izmantot.
   2. pants
   Ziņotāja dalībvalsts iespējami īsā laikā, bet ne vēlāk kā vienā gadā no šā lēmuma publicēšanas dienas Eiropas Savienības Oficiālajā Vēstnesī, sīki izskata 1. pantā minēto dokumentāciju un paziņo Komisijai izskatīšanas rezultātus, pievienojot ieteikumus par 1. pantā minētās darbīgās vielas iekļaušanu vai neiekļaušanu Direktīvas 91/414/EEK I pielikumā un minot šādas iekļaušanas nosacījumus.
   3. pants
   Šis lēmums ir adresēts dalībvalstīm.
   
      Briselē, 2007. gada 30. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2007/25/EK (OV L 106, 24.4.2007., 34. lpp.).
   
      PIELIKUMS
      DARBĪGĀ VIELA, UZ KO ATTIECAS ŠIS LĒMUMS
      
                  Parastais nosaukums, CIPAC identifikācijas numurs
               
               
                  Pretendents
               
               
                  Iesniegšanas datums
               
               
                  Ziņotāja dalībvalsts
               
            
                  
                     Candida oleophila (O celms)
                  CIPAC Nr.: nepiešķir
               
               
                  
                     BIONEXT sprl.
                  
               
               
                  2006. gada 12. jūlijs
               
               
                  Apvienotā Karaliste